OpenLLM-France/wikimedia huggingface dataset:
# Dave Cowens

David William Cowens va ser un destacat jugador de bàsquet nord-americà de la dècada dels 70. Va néixer el 25 d'octubre de 1948 en Newport, Kentucky. Va jugar en la posició de pívot, i pràcticament tota la seva carrera va transcórrer en els Boston Celtics. Actualment és entrenador assistent en els Detroit Pistons.

## Trajectòria esportiva
### Universitat

Els seus anys col·legials van transcórrer, entre 1966 i 1970 en la Universitat de Florida State, promitjant 19.0 punts i 17.2 rebots per partit. En una ocasió va aconseguir 31 rebots en un partit, sent aquesta la segona millor marca de la història.

### NBA

Va ser seleccionat pels Boston Celtics en el draft de 1970 en la quarta posició de la primera ronda. Va ser criticat per ser considerat massa baix per a jugar de pivot (mesurava 2,07 m.), però l'entrenador de pivots dels Celtics, el gran Bill Russell, va confiar en ell, i no va decebre, ja que en la seva primera temporada amb els professionals va aconseguir unes mitjanes de 17 punts i 15 rebots, compartint el premi de Rookie de l'any de l'NBA amb el jugador de Portland Geoff Petrie.
En 1973, amb unes mitjanes de 20,5 punts i 16,2 rebots per partit, va ser triat MVP de la lliga i de l'All-Star Game.
Promitjà al llarg de la seva carrera 17,6 punts i 13,6 rebots. Va disputar 7 All Star i va guanyar dos anells amb els Celtics, en 1974 i 1976.

## Premis

* Rookie de l'any 1971
* MVP de la lliga i de l'All Star Game (1973)
* Triat en 7 ocasions per a l'All Star Game
* Membre del Basketball Hall of Fame des de 1991
* Triat un dels 50 millors jugadors de la història el 1996
# Partit dels Treballadors (Guinea Bissau)

El Partit dels Treballadors (portuguès: Partido dos Trabalhadores) és un partit polític de Guinea Bissau.

## Història

El partit va ser establert per Aregado Mantenque Té, antic militant del FLING a Lisboa, Portugal el 17 de juliol de 2002. No va participar en les eleccions legislatives de 2004, però Té va tornar al país per participar en les eleccions presidencials de 2005. Va rebre el 2% dels vots, acabant el cinqué entre els 13 candidats.
A les eleccions legislatives de 2008 va acabar en cinquè lloc, però tampoc va aconseguir un escó a l'Assemblea Nacional Popular. Té participà en les eleccions presidencials de Guinea Bissau de 2009, però només va rebre el 0,5% dels vots, acabant el setè dels onze candidats. Té va intentar presentar-se com a candidat a les eleccions presidencials de Guinea Bissau de 2012 però la Cort Suprema determinà que la seva candidatura no reunia els requisits de la llei electoral.
Tanmateix, Té aconseguí registrar-se per a les eleccions generals de 2014. A les eleccions presidencials va rebre només l'1% dels vots, mentre que a les eleccions parlamentàries el partit va obtenir el 0,6% dels vots, i tampoc aconseguí representació.

## Referències

* 1 2 Peter Karibe Mendy (2013) Historical Dictionary of the Republic of Guinea-Bissau, Scarecrow Press, p325
# Departament de la Cordillera

El departament de la Cordillera (en castellà i oficialment, Departamento de la Cordillera) és un dels 17 departaments del Paraguai. El seu codi ISO 3166-2 és PY-3.

## Geografia

Es troba al centre del país i limita:
* al nord, amb el departament de San Pedro ;
* a l'est, amb el departament de Caaguazú ;
* al sud, amb el departament de Paraguarí ;
* a l'oest, amb el departament Central ;
* al nord-oest, amb el departament de Presidente Hayes.

## Subdivisions

El departament està dividit en vint districtes:
* Altos
* Arroyos y Esteros
* Atyrá
* Caacupé
* Caraguatay
* Emboscada
* Eusebio Ayala
* Isla Pucú
* Itacurubí de la Cordillera
* Juan de Mena
* Loma Grande
* Mbocayaty del Yhaguy
* Nueva Colombia
* Piribebuy
* Primero de Marzo
* San Bernardino
* San José Obrero
* Santa Elena
* Tobatí
* Valenzuela

## Enllaços externs

* Cordillera Arxivat 2008-07-29 a Wayback Machine. (castellà)
* ABCcolor Arxivat 2006-04-20 a Wayback Machine. (castellà)
# Departament de l'Amazones

Amazones és un departament de Colòmbia creat per la Constitució de 4 de juliol del 1991. Limita al nord amb els departaments de Caquetá i Vaupés a l'est amb Brasil al sud amb Perú i a l'oest amb el departament de Putumayo.

## Municipis i comunitats

* El Encanto
* La Chorrera
* La Pedrera
* La Victoria
* Leticia
* Mirití-Paraná
* Puerto Alegría
* Puerto Arica
* Puerto Nariño
* Puerto Santander
* Tarapacá

## Enllaços externs

* Amazonas, Colombia Britannica
# Patrick Bernardini

Patrick Bernardini (Aiacciu, 18 de juny de 1963), és un pilot de ral·lis francès d'origen cors. Debutà el 1982. Guanyador del Campionat de França de Ral·lis 1993 i 1994, així com del Ral·li Monte-Carlo 1996.

## Palmarès

* 1985 - 1r grupN al Tour de Còrsega - BMW 323i
* 1986 - 1r grupN al Tour de Còrsega - BMW 325i
* 1993 - Campionat de França de Ral·lis - Ford Escort Cosworth
* 1994 - Campionat de França de Ral·lis - Ford Escort Cosworth
* 1996 - 1r al Ral·li Monte-Carlo - Ford Escort Cosworth
# Tirrena-Adriàtica 1981

La Tirrena-Adriàtica 1981 va ser la 16a edició de la Tirrena-Adriàtica. La cursa es va disputar en un pròleg inicial i cinc etapes, la darrera de les quals era la tradicional contrarellotge individual pels carrers de San Benedetto del Tronto, entre el 14 i el 19 de març de 1981, amb un recorregut final de 835 km.
El vencedor de la cursa fou, per segon any consecutiu, l'italià Francesco Moser (Famcucine-Campagnolo), que s'imposà als també italians Raniero Gradi (Sammontana-Benotto) i Marino Amadori (Magniflex-Olmo), segon i tercer respectivament.

## Etapes

| Etapa | Data | Recorregut | Km | Vencedor d'etapa | Líder de la general |
| Pr. | 14 de març | Roma - Roma (CRI) | 4,3 | Francesco Moser (ITA) | Francesco Moser (ITA) |
| 1a | 15 de març | Roma - Chianciano Terme | 205,0 | Marino Amadori (ITA) | Marino Amadori (ITA) |
| 2a | 16 de març | Chianciano Terme - Civitanova Marche | 222,0 | Giuseppe Saronni (ITA) | Marino Amadori (ITA) |
| 3a | 17 de març | Civitanova Marche - Montegiorgio | 183,7 | Giuseppe Saronni (ITA) | Marino Amadori (ITA) |
| 4a | 18 de març | Corropoli - Nereto | 202,0 | Raniero Gradi (ITA) | Marino Amadori (ITA) |
| 5a | 19 de març | S.B del Tronto - S.B del Tronto (CRI) | 18,0 | Roy Schuiten (NED) | Francesco Moser (ITA) |

## Classificació general

| | Ciclista | Equip | Temps |
| 1 | Francesco Moser (ITA) | Famcucine-Campagnolo | 21h 00' 38" |
| 2 | Raniero Gradi (ITA) | Sammontana-Benotto | + 35" |
| 3 | Marino Amadori (ITA) | Magniflex-Olmo | + 58" |
| 4 | Stefan Mutter (SUI) | Cilo-Aufina | + 1' 12" |
| 5 | Bruno Leali (ITA) | Inoxpran | + 2' 06" |
| 6 | Maurice Le Guilloux (FRA) | Renault-Elf-Gitane | + 2' 06" |
| 7 | Henk Lubberding (NED) | TI-Raleigh | + 2' 15" |
| 8 | Alfio Vandi (ITA) | Selle San Marco-Wilier | + 2' 18" |
| 9 | Claudio Bortolotto (ITA) | Santini-Selle Italia | + 2' 24" |
| 10 | Joseph Fuchs (SUI) | Cilo-Aufina | + 2' 43" |

## Referències

* ↑ «Tirreno - Adriatico». sitiodeciclismo.net/. [Consulta: 17 febrer 2014].
* ↑ «Tirreno - Adriatico 1981». cyclingfever.com/. [Consulta: 17 febrer 2014].
* ↑ «TIRRENO - ADRIATICO». cyclebase.nl [Consulta: 17 febrer 2014].

## Enllaços externs

* Web oficial (italià)
# Phyllodytes edelmoi

Phyllodytes edelmoi és una espècie de granota endèmica del Brasil.
Està amenaçada d'extinció per la pèrdua del seu hàbitat natural.

## Referències

* Freire, E.M.X. & Peixoto, O.L. 2004. Phyllodytes edelmoi. Llista Vermella d'Espècies Amenaçades de la UICN 2006. Consulta: 6 de gener de 2008.
# Terratrèmol del Golf de Califòrnia de 2009

Un terratrèmol de magnitud 6.9 $M_{\mathrm {w} }$ es va produir en el Golf de Califòrnia, Mèxic el 3 d'agost de 2009 a les 17:59:56 UTC (10:59:56 hora local). L'epicentre del sisme es va localitzar en alta mar a 89 km nord-nord-est de Santa Isabel (Baixa Califòrnia), 185 km (115 milles) oest d'Hermosillo (Sonora), en una zona de falles que marca la frontera tectònica entre la placa nord-americana i la placa pacífica.
El sisme principal va ser precedit per un sisme de 5.8 $M_{\mathrm {w} }$, i seguit de múltiples rèpliques, entre elles una de 6.2 $M_{\mathrm {w} }$:
* 3 d'agost de 2009 - 17:55:23 UTC - 5.8 $M_{\mathrm {w} }$ 28° 58′ 34″ N, 112° 59′ 17″ O﻿ / ﻿28.976°N,112.988°O﻿ / 28.976; -112.988 - 4 minuts abans del sisme principal.
* 3 d'agost de 2009 - 18:33:34 UTC - 5.0 $M_{\mathrm {w} }$ 28° 55′ 52″ N, 113° 01′ 19″ O﻿ / ﻿28.931°N,113.022°O﻿ / 28.931; -113.022 - 33 minuts després del sisme principal.
* 3 d'agost de 2009 - 18:40:50 UTC - 6.2 $M_{\mathrm {w} }$ 29° 19′ 48″ N, 113° 40′ 52″ O﻿ / ﻿29.330°N,113.681°O﻿ / 29.330; -113.681 - 40 minuts després del sisme principal.
El sisme es va poder notar amb major intensitat en les poblacions de la costa d'Hermosillo, com Punta Chueca, Badia de Kino i Kino Nuevo.

## Referències

* 1 2 USGS. «Magnitude 6.9 - GULF OF CALIFÒRNIA». earthquake.usgs.gov.
* ↑ «Western Mexico batada vàlida by earthquakes», BBC News, 3 August 2009.
* ↑ "Magnitude 5.8 - Gulf of California: 2009 August 03 17:55:23 UTC" Earthquake Hazards Program, United States Geological Survey
* ↑ "Magnitude 5.0 - Gulf of California: 2009 August 03 18:33:34 UTC" Earthquake Hazards Program, United States Geological Survey
* ↑ "Magnitude 5.9 - Gulf of California: 2009 August 03 18:40:50 UTC" Earthquake Hazards Program, United States Geological Survey
# Muhannad El Tahir

Muhannad El Tahir (àrab: محمد عثمان طاهر) (Kassala, 3 de desembre de 1984) és un exfutbolista sudanès de la dècada de 2010.
Fou internacional amb la selecció de futbol del Sudan.
Pel que fa a clubs, destacà a Al-Hilal.

## Referències

* ↑ Mohamed Tahir Fitxa i estadístiques a la FIFA
* ↑ Muhannad El Tahir a National-Football-Teams.com (anglès)
* ↑ «Profile». Goalzz.com. [Consulta: 26 novembre 2013].
# Phyllodytes

Phyllodytes és un gènere de granotes de la família dels hílids que es troba a l'est del Brasil i a Trinitat i Tobago.

## Taxonomia

* Phyllodytes acuminatus
* Phyllodytes auratus
* Phyllodytes brevirostris
* Phyllodytes edelmoi
* Phyllodytes gyrinaethes
* Phyllodytes kautskyi
* Phyllodytes luteolus
* Phyllodytes melanomystax
* Phyllodytes punctatus
* Phyllodytes tuberculosus
* Phyllodytes wuchereri

## Referències

* IUCN (anglès)
# Phyllobates aurotaenia

Phyllobates aurotaenia és una espècie d'amfibi de la família dels dendrobàtids i de l'ordre dels anurs.

## Morfologia

* Els mascles arriben a una longitud màxima de 32 mm i les femelles de 35.
* La pell del dors presenta berrugues, mentre que la del ventre i la de les extremitats és llisa.
* El primer dit és més llarg que el segon.

## Distribució geogràfica

Es troba a Chocó (Colòmbia): conques dels rius Atrato i San Juan.

## Estat de conservació

Es troba en perill d'extinció perquè està perdent ràpidament el seu hàbitat natural.

## Vida en captivitat

És fàcil de criar en un viver de 80x40x40 cm a una temperatura de 30 °C durant el dia i, aproximadament, 18 °C durant la nit, i una humitat del 80-95%.

## Referències

* 1 2 Encyclopedia of Life (anglès)
* ↑ Silverstone, P.A., (1976). A revision of the poison arrow frogs of the genus Phyllobates Bibron in Sagra (Family Dendrobatidae). Natural History Museum of Los Angeles County Science Bulletin, 27, 1-53.
* ↑ Poison Frogs - Species - Phyllobates Aurotaenia Arxivat 2008-06-05 a Wayback Machine. (anglès)

## Bibliografia

* Dunn, 1957, Copeia, 1957: 78.
* Frost, D. R. (ed.), (1985): Amphibian species of the world. Allen Press, Inc., and The Association of Systematics Collections. Lawrence, Kansas.
* Grant, T., Frost, D. R., Caldwell, J. P., Gagliardo, R., Haddad, C. F. B., Kok, P. J. R., Means, D. B., Noonan, B. P., Schargel, W. E. i Wheeler, W. C., (2006). Phylogenetic systematics of dart-poison frogs and their relatives (Amphibia: Athesphatanura: Dendrobatidae). Bulletin of the American Museum of Natural History, 299, 1-262.
* Myers, C. W., Daly, J. W. i Malkin, B., (1978). A dangerously toxic new frog (Phyllobates) used by Emberá Indians of Western Colombia, with discussion of blowgun fabrication and dart poisoning. Bulletin of the American Museum of Natural History, 161, 307-366.
* Rueda-Almonacid, J.V., 1999. Anfibios y Reptiles amenazados de extinción en Colombia. Revista de la Academia Colombiana de Ciencias Exactas Fisicas y Naturales: 475-497.
* Ruiz-Carranza, P.M., Ardila-Robayo, M.C. i Lynch, J.D., 1996. Lista actualizada de la fauna de Amphibia de Colombia. Revista de la Academia Colombiana de Ciencias Exactas, Físicas y Naturales: 365-415.

## Enllaços externs

* AmphibiaWeb (anglès)
* Amphibian Species of the World 5.3 (anglès)
* CalPhotos (anglès)
* The Kokoe Frog - Phyllobates aurotaenia (anglès)
# Pere de Quintana

Pere de Quintana o, en català medieval, Pere de Quintanes (mort el 1305) fou un cònsol i ambaixador de la Corona d'Aragó. Formà part del Consell de la Llotja. Al principi del regnat de Martí I l'Humà, quan fou destinat a la ciutat siriana de Damasc, les autoritats locals rebutjaren la seva presa de possessió en no disposar de les credencials preceptives, que no havia pogut obtenir perquè Joan el Caçador, que era el que l'havia nomenat originalment, havia mort poc després de fer-ho. Després d'un agre conflicte amb el seu predecessor, Antoni Ametller, fou necessària la intervenció del monarca aragonès per resoldre el problema.
El 1405 fou destinat a la cort de l'emperador romà d'Orient Manuel II Paleòleg, on fou enviat per Martí I per mirar d'obtenir algunes de les relíquies conservades a Constantinoble. En el seu bagatge, portava dues cartes llatines escrites per Bernat Metge en nom del rei Martí, una per a l'emperador i una per al patriarca de Constantinoble, així com cartes de presentació per als beis turcs pregant-los que no el molestessin ni a ell ni als mercaders que viatjaven amb ell.
L'emperador, que havia rebutjat peticions similars d'altres monarques europeus, concedí quatre relíquies al rei d'Aragó: un fragment de la columna de la flagel·lació, un tros de la pedra sobre la qual havia plorat l'apòstol Pere després de negar Jesús tres vegades, un fragment de la llosa sobre la qual havia estat dipositat el cos de Jesús després del davallament de la creu i, per acabar, un tros de la graella del martiri de Sant Llorenç. Tanmateix, com que tenia previst enviar un altre ambaixador a la Corona d'Aragó per tractar altres temes, Manuel decidí esperar-se i trametre les relíquies juntament amb el seu nou representant. Quintana morí en l'enfonsament del vaixell que el portava de tornada a Occident.

## Referències

* ↑ Rubió i Lluch, 2001, p. 711 i 712.
* ↑ Duran i Duelt, 2015, p. 582.
* ↑ Duran i Duelt, 2015, p. 569.
* ↑ Marcos Hierro, 2003, p. 68.
* ↑ Floristán Imízcoz, 2003, p. 259.

## Bibliografia

* Duran i Duelt, D. «Consolats de mar i consolats d'ultramar. La defensa de l'espai marítim en temps de Martí l'Humà». A: Ferrer i Mallol, M. T. Martí l'Humà: el darrer rei de la dinastia de Barcelona, 1396-1410: l'Interregne i el compromís de Casp. Institut d'Estudis Catalans, 2015, p. 565–587. ISBN 978-84-9965-251-1.
* Floristán Imízcoz, J. M. «Los últimos Paleólogos, los reinos peninsulares y la cruzada». A: Bádenas de la Peña, P.; Pérez Martín, I. Constantinopla 1453: mitos y realidades (en castellà). Consell Superior d'Investigacions Científiques, 2003, p. 247–296. ISBN 9788400082079.
* Marcos Hierro, E. «Els catalans i l'Imperi bizantí». A: Ferrer i Mallol, M. T. Els catalans a la Mediterrània oriental a l'edat mitjana. Institut d'Estudis Catalans, Secció Històrico-Arqueològica, 2003, p. 23-78. ISBN 9788472836709.
* Rubió i Lluch, A. Diplomatari de l'Orient català (1301-1409): col·lecció de documents per a la història de l'expedició catalana a Orient i dels ducats d'Atenes i Neopàtria. Institut d'Estudis Catalans, 2001. ISBN 9788472836129.
# Pere de Sagarriga i de Pau

Pere de Sagarriga i de Pau (Viladamat, ? - Barcelona 1418). Bisbe de Lleida i arquebisbe de Tarragona.

## Orígens familiars

Fill de Francesc de Sagarriga i de Vilarig, senyor de Creixell, Pontós i Borrassà; i de Clara de Pau. La seva família eren partidaris de la reina Sibil·la de Fortià en l'enfrontament que mantenia amb Violant de Bar.

## Biografia

Va ser bisbe de Lleida entre el 1403 i el 1407, moment en el qual el papa Luna Benet XIII d'Avinyó el va elevar a arquebisbe de Tarragona. Juntament amb Jaume de Prades i d'Arenós (fill de Joan de Prades i de Foix) va fer esforços per finalitzar el Cisma d'Occident.

### El Compromís de Casp

Com a autoritat eclesiàstica més important del país, va tenir un actiu paper de moderador en el parlament de Catalunya que es va reunir a Barcelona i Tortosa durant l'interregne de 1410 - 1412. La seva actitud pacificadora el va dur també al regne de València durant els disturbis de 1411. Fou membre de la vintiquatrena, la comissió de 24 diputats del parlament català que el febrer/març de 1412 havia d'escollir els membres de la terna catalana pel Compromís de Casp, però que va acabar acceptant la llista de membres imposada pel parlament aragonès d'Alcanyís, sota amenaça d'escindir la Corona d'Aragó si la modificaven. En aquesta llista ell figurava com un dels tres representants catalans, fet pel qual després de la submissió de la vintiquatrena, fou nomenat compromissari i el mes de març es dirigí a la vila aragonesa Casp. Allí va fer una estranya votació: creia que el dret legítim a tenir la Corona d'Aragó requeia a dos dels pretendents per igual: Jaume II d'Urgell i Alfons de Gandia el Vell (que en aquells moments ja havia mort i per això va considerar amb els mateixos drets el seu fill Alfons de Gandia el Jove). Va dir que donava el seu vot a aquell dels dos que en tragués més, com que el comte Jaume d'Urgell en va treure un més es va quedar el vot de l'arquebisbe.
A més a més va declarar que el regne de Sicília pertanyia per dret a l'infant Frederic de Luna.
El compromís, però, el va guanyar el candidat castellà Ferran de Trastàmara, que aleshores va esdevenir rei de la Corona d'Aragó com a Ferran I i va nomenar Pere de Sagarriga com a canceller reial (1413-1418), malgrat que no l'havia votat. Quan el comte d'Urgell es va rebel·lar i Ferran es decidí a assetjar-lo va recomanar prudència i moderació. Aquests principis van ser el seu lema tota la vida.

## Vegeu també

* Compromís de Casp
# Pere de Redorta

Pere de Redorta va ser bisbe de Vic entre 1147 i 1185. Era fill de Guillem III de Castellvell, i ostentava els senyorius de Voltrera i Olesa.
De tarannà pacífic i just, va arribar a acords i concòrdies amb els nobles d'Osona i voltants per tal de tutelar els drets eclesiàstics. Pel que fa a la seua tasca dins el bisbat, va consagrar nombroses esglésies, com ara l'Església Rodona de Vic, la de Santa Eugènia de Berga o la de Sant Joan de les Abadesses. També va dividir el patrimoni catedralici en dotze prepositures, sota el mandat d'un canonge, el mateix càrrec que desenvolupava Pere de Redorta abans d'arribar al bisbat. Va assistir al concili III del Laterà (1179).

## Enllaços externs

* «Pere de Redorta». Gran Enciclopèdia Catalana. Barcelona: Grup Enciclopèdia Catalana.
# Phaltan

Phaltan és un estat tributari protegit a l'agència de Satara al Dècan, presidència de Bombai. Estava rodejat al nord pel districte de Poona i a l'est, oest i sud pel districte de Satara. La superfície era de 1.028 km² i la població el 1872 de 59.124; el 1881 de 58.402 i el 1931 de 58.761 habitants, el 90% hindús.
La família reial és d'origen rajput. El primer que va gaudir de terres fou un rajput de nom Nimbraj I. El seu fill anomenat Padakla Jagdeo va entrar al servei del sultà de Delhi, i a la seva mort en batalla el 1327 el seu fill Nimbraj II va rebre del sultà el títol de Nayak i una cessió de terres. Nimbraji va morir el 1349. El 1825 l'estat va ser incorporat pel raja de Satara. El 1827 Banaji Nayak fou autoritzat a reassolir el govern contra pagament de tres mil lliures però a la seva mort l'any següent altre cop Satara va annexionar el principat fins al 1841 quan la vídua del darrer sobirà fou autoritzada a adoptar un fill, altre cop pagant tres mil lliures. Els sobirans eren considerats sardars de primera classe del Dècan. El tribut pagat era de 960 lliures (inicialment un contingent de 75 cavallers). Tenien autoritzada l'adopció i la successió es regia per primogenitura.
La capital era Phaltan a 17° 59′ 40″ N, 78° 41′ 20″ E﻿ / ﻿17.99444°N,78.68889°E﻿ / 17.99444; 78.68889 a menys de 60 km al nord-est de Satara. La població el 1872 era de 9.741 habitants i el 1881 de 10.842. Fou fundada per Nimbraji al segle XIV. La municipalitat es va establir el 1868.

## Bandera

La bandera de Phaltan era rectangular dividida horitzontalment en dos colors, al damunt safrà i a sota verd.

## Llista de Nayaks (Naiks)

* 1. NIMBRAJ I Nimbalkar 1284-1291
* 2. PADAKHALA Jag deo Rao Dharpat Rao Nimbalkar 1291-1327
* 3. Naik NIMBRAJ II Nimbalkar 1327-1349
* 4. Naik VANANG BHUPAL Nimbalkar 1349-1374
* 5. Naik VANANGPAL Nimbalkar 1390-1394
* 6. Naik VANGOJI I Nimbalkar 1394-1409
* 7. Naik MALOJI I Nimbalkar 1409-1420
* 8. Naik BAJI I Nimbalkar 1420-1445
* 9. Naik POWARRAO Nimbalkar 1445-1470
* 10. Naik BAJI II Nimbalkar 1470-1512
* 11. Naik MUDHOJI II Nimbalkar 1512-1527
* 12. Naik BAJI DHARRAO Nimbalkar 1527-1560
* 13. Naik MALOJI II Nimbalkar 1560-1570
* 14. Naik VANGOJI II Jagpal Rao Nimbalkar 1570-1630
* 15. Naik MUDHOJI II Nimbalkar 1630-1644
* 16. Naik BAJAJI I Nimbalkar 1644-1676
* 17. Naik VANGOJI Nimbalkar III 1676-1693
* 18. Naik JANOJI Nimbalkar 1693-1748
* 19. Naik MUDHOJIRAO Nimbalkar III 1748-1765
* 20. Naik SAYAJIRAO Nimbalkar 1767-1774
* 21. Naik MALOJIRAO Nimbalkar III 1774-1777
* 22. Naik JANRAO Nimbalkar II 1777-1827
* 23. Naik BAJAJIRAO Nimbalkar II 1827-1841
* 24. Raja Shrimant MUDHOJIRAO Jan Rao Naik Nimbalkar IV 1841-1916 (Deshmukh i Naik Nimbalkar)
* 25. Raja Bahadur Shrimant Maloji Rao Mudhoji Rao Nana Sahib Naik Nimbalkar IV 1916-1948 (+1978)

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Phalut

Phalut és un dels principals coms de les muntanyes Singalila, derivació de les muntanyes Himàlaia al districte de Darjeeling al nord de Bengala Occidental. La seva altura és de 3.661 metres i està situat a 27° 13′ N, 88° 03′ E﻿ / ﻿27.217°N,88.050°E﻿ / 27.217; 88.050. La carretera de la frontera del Nepal passa per aquesta muntanya.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Plaza (Dakota del Nord)

Plaza és una població dels Estats Units a l'estat de Dakota del Nord. Segons el cens del 2000 tenia 167 habitants.

## Demografia

Segons el cens del 2000, Plaza tenia 167 habitants, 80 habitatges, i 47 famílies. La densitat de població era de 57,6 hab./km².
Dels 80 habitatges en un 25% hi vivien nens de menys de 18 anys, en un 50% hi vivien parelles casades, en un 6,3% dones solteres, i en un 41,3% no eren unitats familiars. En el 38,8% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,77.
Per edats la població es repartia de la següent manera: un 23,4% tenia menys de 18 anys, un 3% entre 18 i 24, un 27,5% entre 25 i 44, un 19,2% de 45 a 60 i un 26,9% 65 anys o més.
L'edat mediana era de 43 anys. Per cada 100 dones de 18 o més anys hi havia 109,8 homes.
La renda mediana per habitatge era de 22.143 $ i la renda mediana per família de 29.063 $. Els homes tenien una renda mediana de 24.107 $ mentre que les dones 14.375 $. La renda per capita de la població era de 14.356 $. Entorn del 4,1% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plaza». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Plaza». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
Viccionari